smcproject/ml-wiki-sentences huggingface dataset:
നടിയായിരുന്ന ബിയാട്രീസാണ് ഭാര്യ.
അവസാനകാലത്ത് പ്രമേഹമടക്കം വിവിധ ആരോഗ്യപ്രശ്നങ്ങൾ അലട്ടിയിരുന്ന ആന്റണി 2001 ഫെബ്രുവരി 4-ന് മസ്തിഷ്കാഘാതത്തെത്തുടർന്ന് സ്വവസതിയിൽ വച്ച് അന്തരിച്ചു.
മൃതദേഹം പിറ്റേദിവസം വീടിനടുത്തുള്ള ചെറുപുഷ്പദേവാലയത്തിൽ സംസ്കരിച്ചു.
അവലംബം ↑ കടുവാക്കുളം ആന്റണിയുടെ പ്രൊഫൈൽ - മലയാള സംഗീതം.
കടുവ (ചലച്ചിത്രം)
കടുവ ( Anglicized: Tiger ) ഷാജി കൈലാസ് സംവിധാനം ചെയ്ത് ജിനു വി. എബ്രഹാം എഴുതിയ 2022 ലെ ഇന്ത്യൻ മലയാളം ആക്ഷൻ ചിത്രമാണ് .
പൃഥ്വിരാജ് സുകുമാരൻ , വിവേക് ഒബ്‌റോയ് , സംയുക്ത മേനോൻ , അർജുൻ അശോകൻ എന്നിവർ പ്രധാന വേഷങ്ങളിൽ അഭിനയിക്കുന്നു.
പൃഥ്വിരാജ് പ്രൊഡക്ഷൻസിന്റെ ബാനറിൽ സുപ്രിയ മേനോനും മാജിക് ഫ്രെയിംസിന്റെ ലിസ്റ്റിൻ സ്റ്റീഫനും ചേർന്നാണ് ചിത്രം നിർമ്മിച്ചത്.
ജേക്സ് ബിജോയ് ആണ് ചിത്രത്തിന്റെ ഒറിജിനൽ ഗാനങ്ങളും പശ്ചാത്തല സംഗീതവും ഒരുക്കിയത് .
2021 ഏപ്രിലിൽ ആരംഭിച്ച ചിത്രീകരണം കേരളത്തിൽ കൊവിഡ്-19 കേസുകളുടെ വർദ്ധനവ് കാരണം നിർത്തിവച്ചു, ഒക്ടോബറിൽ അത് പുനരാരംഭിക്കുകയും 2022 മാർച്ചിൽ പൂർത്തിയാക്കുകയും ചെയ്തു.
പാലാ , ഈരാറ്റുപേട്ട , വണ്ടിപ്പെരിയാർ , മുണ്ടക്കയം , എറണാകുളം എന്നിവിടങ്ങളിലാണ് പ്രധാനമായും ചിത്രീകരണം നടന്നത്.
2022 ജൂലൈ 7 ന് റിലീസ് ചെയ്ത ചിത്രം നിരൂപകരിൽ നിന്നും പ്രേക്ഷകരിൽ നിന്നും സമ്മിശ്ര അവലോകനങ്ങൾ നേടി.
1990 കളുടെ അവസാനത്തിൽ, പാലായിലെ ഒരു പ്ലാന്ററായ കടുവാക്കുന്നേൽ കുര്യച്ചനെതിരെ കോട്ടയത്തെ ജില്ലാ ജയിലിൽ വച്ച് ഐജി ജോസഫ് ചാണ്ടിയുടെ ഉത്തരവനുസരിച്ച്, മൂന്ന് ഗുണ്ടകളെ ഉപയോഗിച്ചു വധശ്രമം നടത്തുന്നു, എന്നാൽ കുര്യച്ചൻ അവരെ പരാജയപ്പെടുത്തുന്നു.
അഭിനേതാക്കൾ പൃഥ്വിരാജ് സുകുമാരൻ ...
കടുവാക്കുന്നേൽ കുര്യച്ചൻ വിവേക് ഒബ്‌റോയ് …ഐ.
ജി. ജോസഫ് ചാണ്ടി ഐ.പി.എസ് സംയുക്ത മേനോൻ ...
എൽസ അർജുൻ അശോകൻ ...
വിക്ടർ ജനാർദ്ദനൻ ...
മുഖ്യമന്ത്രി അനന്തനാഥൻ അവലംബം
കടുവ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Tiger_Temple കടുവയുമൊത്ത് ചിത്രമെടുക്കുന്ന സന്ദർശകൻ
തായ്‌ലാന്റിലെ കാഞ്ചനബുരി പ്രവിശ്യയിൽ സായി യോക് ജില്ലയിൽ സ്ഥിതിചെയ്തിരുന്നതും 2016 -ൽ പ്രവർത്തനം അവസാനിപ്പിച്ചതുമായ ഒരു ബുദ്ധ ക്ഷേത്രമാണ് കടുവ ക്ഷേത്രം അഥവാ ടൈഗർ ടെമ്പിൾ .
മനുഷ്യരോട് ഇണങ്ങിച്ചേർന്ന നൂറുകണക്കിനു കടുവകളുടെ സാന്നിദ്ധ്യമാണ് ഈ ക്ഷേത്രത്തെ ലോകപ്രശസ്തമാക്കിയത്.
ഇവിടെയുള്ള കടുവകൾക്കു ഭക്ഷണം നൽകുന്നതിനും അവയോടൊപ്പം നിന്ന് ചിത്രങ്ങളെടുക്കുന്നതിനും സഞ്ചാരികളെ അനുവദിച്ചിരുന്നു.
കടുവകളെ നായ്ക്കളെപ്പോലെ അനുസരണാശീലമുള്ളവരാക്കി കൂടെ കൊണ്ടുനടക്കാമെന്നതാണ് ഇവിടുത്തെ പ്രത്യേകത.
മനുഷ്യരും മൃഗങ്ങളും ഐക്യത്തോടെയും സമാധാനത്തോടെയും കഴിയുന്ന ഒരു ആരാധനാലയം എന്ന ലക്ഷ്യത്തോടെ 1994 -ൽ ഒരു വന്യജീവി സംരക്ഷണ കേന്ദ്രമായാണ് കടുവ ക്ഷേത്രത്തിന്റെ തുടക്കം.
ബുദ്ധ സന്യാസിമാർക്കാണ് ഇവിടുത്തെ മേൽനോട്ടച്ചുമതലയുണ്ടായിരുന്നത്.
വിനോദസഞ്ചാരികളെ ആകർഷിക്കുക എന്ന ലക്ഷ്യത്തോടെ 2001 -ൽ ഇവിടെ ഏഴു കടുവകളെ കൊണ്ടുവന്നു.
2016 ജനുവരിയോടെ കടുവകളുടെ എണ്ണം 150 ആയി.
കടുവകളോടൊത്തു സമയം ചെലവഴിക്കുവാൻ വിദേശ രാജ്യങ്ങളിൽ നിന്നുപോലും സന്ദർശകരെത്തിയിരുന്ന ഇവിടെ മാസം തോറും ആയിരക്കണക്കിന് ഡോളർ വരുമാനവും ലഭിച്ചിരുന്നു.
പ്രവർത്തനം ആരംഭിച്ച കാലം മുതൽ തന്നെ ക്ഷേത്രത്തിനെതിരെ വിവിധ വന്യജീവി സംരക്ഷണ സംഘടനകൾ രംഗത്തെത്തിയിരുന്നു.
ക്ഷേത്രത്തിന്റെ മറവിൽ ബുദ്ധ സന്യാസിമാർ മൃഗങ്ങളെ ഉപദ്രവിക്കുകയും കൊല്ലുകയും ചെയ്തിരുന്നുവെന്ന് ഇവർ ആരോപിച്ചു.
2016-ൽ സർക്കാർ നടത്തിയ അന്വേഷണത്തിൽ ഇവിടുത്തെ ഭക്ഷണപ്പുരയിലെ ഫ്രീസറിൽ നിന്നും 40 കടുവകളുടെ ജഡം കണ്ടെത്തി.
വിദേശ രാജ്യങ്ങളിലേക്കു കയറ്റുമതി ചെയ്യുന്നതിനായി മുപ്പതോളം കടുവക്കുട്ടികളെ ടിന്നിലടച്ച നിലയിലും കണ്ടെത്തി.
നിയമവിരുദ്ധമായാണ് പ്രവർത്തിച്ചതെന്നു തെളിഞ്ഞതോടെ 2016 മേയിൽ  തായ്‌ലാന്റ് സർക്കാർ കടുവാ ക്ഷേത്രം അടച്ചുപൂട്ടി.
ഇവിടെയുണ്ടായിരുന്ന 137 കടുവകളെയും സർക്കാർ ഏറ്റെടുത്തു സുരക്ഷിത സ്ഥാനങ്ങളിലേക്കു മാറ്റി.
പടിഞ്ഞാറൻ തായ്‌ലാന്റിലെ കാഞ്ചനബുരി പ്രവിശ്യയിലെ സായി യോക് ജില്ലയിലാണ് കടുവ ക്ഷേത്രം സ്ഥിതിചെയ്യുന്നത്.
തായ്ഭാഷയിൽ 'വാട്ഫ ലുവാങ് തബുവ യനസമ്പന്നോ' (วัดป่าหลวงตามหาบัว ญาณสัมปันโน) എന്നാണ് ക്ഷേത്രത്തിന്റെ ഔദ്യോഗിക നാമം.
തായ്‌ലാന്റിന്റെ തലസ്ഥാനമായ ബാങ്കോക്കിൽ നിന്ന് ഏകദേശം 140 കിലോമീറ്റർ അകലെയാണ് ഈ പ്രദേശം.
ചരിത്രം കടുവയുടെ സമീപത്തുകൂടി പോകുന്ന ബുദ്ധ സന്യാസി
1994 -ൽ വനത്തിനുള്ളിൽ 5 ഹെക്ടേർ സ്ഥലത്ത് ബുദ്ധ ക്ഷേത്രത്തോടൊപ്പം ഒരു വന്യജീവി സംരക്ഷണ കേന്ദ്രം എന്ന നിലയിൽ കടുവ ക്ഷേത്രം ആരംഭിച്ചു.
1999 -ൽ ഗ്രാമവാസികൾക്കു വനത്തിൽ നിന്നും ലഭിച്ച ഒരു കടുവക്കുട്ടിയെ ക്ഷേത്രത്തിൽ ഏൽപ്പിച്ചു.
പിന്നീട് ഇവിടേക്ക് ധാരാളം കടുവകളെ കൊണ്ടുവന്നു.
അക്കൂട്ടത്തിൽ ഇൻഡോചൈനീസ് കടുവയും ബംഗാൾ കടുവയും മലയൻ കടുവയും ഉണ്ടായിരുന്നു.
ബുദ്ധ സന്യാസിമാർ ഇവയെ ഇണക്കിവളർത്തുകയും അനുസരണശീലമുള്ളവരാക്കി മാറ്റുകയും ചെയ്തു.
മനുഷ്യരെ ഉപദ്രവിക്കാതെ ജീവിക്കുവാൻ അവയെ പരിശീലിപ്പിച്ചു.
കടുവകളോടൊപ്പം സമയം ചെലവഴിക്കുവാൻ ധാരാളം വിനോദസഞ്ചാരികൾ എത്തിയതോടെ കടുവാ ക്ഷേത്രം പ്രശസ്തിയിലേക്കുയർന്നു.
സന്ദർശകർ കടുവകളുമായി ഇടപെഴകുവാൻ  ധാരാളം പണം മുടക്കിയതോടെ ക്ഷേത്രത്തിന്റെ വരുമാനവും വർദ്ധിച്ചു.
ക്ഷേത്രദർശനത്തിനുപരി വിനോദസഞ്ചാരത്തിലൂടെയുള്ള വരുമാനത്തിനു പ്രാധാന്യം നൽകിയതോടെയാണ് കടുവ ക്ഷേത്രത്തിലെ പ്രശ്നങ്ങൾ ആരംഭിക്കുന്നത്.
വാണിജ്യ താൽപ്പര്യങ്ങൾക്കും മൃഗക്കടത്തിനുമാണ് ഈ ക്ഷേത്രം പ്രവർത്തിച്ചിരുന്നതെന്ന് വന്യജീവി സംരക്ഷണ സംഘടനകൾ ആരോപിച്ചു.
ഇണങ്ങാൻ കൂട്ടാക്കാത്ത മൃഗങ്ങളെ ബുദ്ധ സന്യാസിമാർ ഉപദ്രവിച്ചതായുള്ള വാർത്തകൾ പുറത്തുവന്നു.
സംരക്ഷിത ഇനത്തിൽപ്പെട്ട 38 ഇനം പക്ഷികളെ 2005 -ൽ ഇവിടെ നിന്നു കണ്ടെത്തി.
വന്യമൃഗങ്ങളെ സംരക്ഷിക്കുന്നതിനുള്ള ലൈസൻസ് ഇല്ലാതെയാണ് കടുവ ക്ഷേത്രം പ്രവർത്തിക്കുന്നതെന്നും ഇവിടെ നിയമവിരുദ്ധ പ്രവർത്തനങ്ങൾ നടക്കുന്നതായും തെളിഞ്ഞു.
നിയമവിരുദ്ധ പ്രജനനം കടുവകളും സന്യാസിയും
വംശനാശഭീഷണി നേരിടുന്ന മൃഗമായതിനാൽ കടുവയെ വളർത്തുന്നതിനും പ്രജനനം നടത്തുന്നതിനും പ്രത്യേക അനുമതി ആവശ്യമാണ്.
1992 -ലെ തായ് വൈൽഡ് ആനിമൽസ് റിസർവേഷൻ ആൻഡ് പ്രൊട്ടക്ഷൻ ആക്ട് പ്രകാരം കടുവകളുടെ പ്രജനനം നടത്തുന്നതിനായി പ്രത്യേക സജ്ജീകരണങ്ങൾ ഒരുക്കേണ്ടതുണ്ട്.
എന്നാൽ ഇത്തരം സജ്ജീകരണങ്ങളൊന്നും ഇവിടെ ഉണ്ടായിരുന്നില്ല.
ഇൻഡോചൈനീസ് കടുവ , ബംഗാൾ കടുവ , മലയൻ കടുവ എന്നിവയുടെ സങ്കരയിനങ്ങളെ ഇവിടെ സൃഷ്ടിച്ചെടുത്തതായി കണ്ടെത്തി.
വരുമാനത്തിനും വിൽപ്പനയ്ക്കും വേണ്ടിയാണ് ബുദ്ധ സന്യാസിമാർ കടുവകളുടെ പ്രജനനം നടത്തിയതെന്ന് നാഷണൽ ജ്യോഗ്രാഫിക് അഭിപ്രായപ്പെട്ടു.
സെൽഫി വിവാദം
2014 -ലെ അന്താരാഷ്ട്ര കടുവാ ദിനത്തിൽ ( ജൂലൈ 29 -ന്) കെയർ ഫോർ ദ വൈൽഡ് ഇന്റർനാഷണൽ എന്ന സംഘടന
ക്ഷേത്രത്തിൽ കടുവകളോടൊപ്പം സെൽഫിയെടുക്കുന്നതിനെതിരെ രംഗത്തെത്തി.
കേവലം വിനോദത്തിനുവേണ്ടി വിലപ്പെട്ട ജീവൻ നഷ്ടപ്പെടുത്തരുതെന്ന മുന്നറിയിപ്പും നൽകി.
കടുവകളോടൊപ്പം സെൽഫിയെടുക്കുന്നതിനിടെ അപകടത്തിൽപ്പെട്ട 60 സംഭവങ്ങൾ ആ വർഷം ഉണ്ടായതായി അവർ ചൂണ്ടിക്കാട്ടി.
ഇതിൽ പല സംഭവങ്ങളും കടുവ ക്ഷേത്രത്തിലാണ് നടന്നത്.
പ്രതിഷേധവും അന്വേഷണവും
അനധികൃതമായി പ്രവർത്തിച്ചുവന്ന കടുവാ ക്ഷേത്രം അടച്ചുപൂട്ടണമെന്ന ആവശ്യവുമായി 39 സംഘടനകൾ രംഗത്തുവന്നു.
ഇവർ സംയുക്തമായി തയ്യാറാക്കിയ നിവേദനം നാഷണൽ പാർക്ക്സ് ഓഫ് തായ്‌ലാന്റിന്റെ ഡയറക്ടർ ജനറലിനു കൈമാറി.
അതിൻപ്രകാരം അന്വേഷണം ആരംഭിക്കുവാൻ തായ്‌ലാന്റ് സർക്കാർ തീരുമാനിച്ചു.
2001 -ൽ തന്നെ ക്ഷേത്രത്തിന്റെ പ്രവർത്തനം അവസാനിപ്പിക്കുവാൻ സർക്കാരിനു കഴിയുമായിരുന്നു.
ക്ഷേത്രം കാണാനെത്തുന്ന ലക്ഷക്കണക്കിനു വിനോദസഞ്ചാരികളും അവരിൽ നിന്നുള്ള വരുമാനവും നഷ്ടപ്പെടുമെന്നോർത്ത് അധികൃതർ അന്നു പിന്മാറിയിരുന്നു.
2015 ഫെബ്രുവരിയിൽ ക്ഷേത്രത്തിനെതിരെ ഔദ്യോഗിക അന്വേഷണം ആരംഭിച്ചു.
കടുവകൾക്കു ഭക്ഷണം നൽകാനുള്ള മുറിയിലെ ഫ്രീസറിൽ നിന്നും 40 കടുവകളുടെ ജഡം കണ്ടെത്തി.
ചില ജഡങ്ങൾക്ക് 5 വർഷത്തിലേറെ പഴക്കമുണ്ടായിരുന്നു.
വിദേശത്തേക്കു കടത്തുന്നതിനായി ടിന്നിലടച്ച നിലയിൽ 30 കടുവാക്കുട്ടികളെയും കണ്ടെത്തി.
കടുവാത്തൊലിയുള്ള ആയിരത്തിലധികം ഏലസ്സുകൾ, രണ്ടു കടുവാത്തോലുകൾ, പത്തു കടുവാപ്പല്ലുകൾ, കരടിയുടെ ജഡം, പോത്തിന്റെ ശരീര ഭാഗങ്ങൾ എന്നിവയും ഇവിടെയുണ്ടായിരുന്നു.
ചില മരുന്നുകളുടെ നിർമ്മാണത്തിനായി കടുവകളുടെ ശരീര ഭാഗങ്ങൾ ചൈനയിലേക്കും ലാവോസിലേക്കും കയറ്റുമതി ചെയ്തിരുന്നതായി അന്വേഷണത്തിൽ തെളിഞ്ഞു.
നിയമലംഘനങ്ങളെല്ലാം തെളിയിക്കപ്പെട്ടതോടെ ചില സന്യാസിമാരെ അറസ്റ്റ് ചെയ്യുകയും 2016 മേയിൽ കടുവ ക്ഷേത്രം അടച്ചുപൂട്ടുകയും ചെയ്തു.
അപ്പോൾ അവിടെയുണ്ടായിരുന്ന 137 കടുവകളെ സുരക്ഷിത സ്ഥാനങ്ങളിലേക്കു മാറ്റി.
അവലംബം പുറംകണ്ണികൾ Tiger Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
14°6′57″N 99°13′53″E ﻿ / ﻿ 14.11583°N 99.23139°E ﻿ / 14.11583; 99.23139
കടുവകൊയ്മ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ഫെബ്രുവരി മുതൽ തുടരുന്നു.
കേരളത്തിൽ മാത്രം കാണപ്പെടുന്ന ഇനം ശുദ്ധജല മത്സ്യം ആണ് കടുവകൊയ്മ .
പെരിയാറിൽ തേക്കടിയിൽ മാത്രം കാണപ്പെടുന്ന ഇവ ഇന്ന് വംശനാശത്തിന്റെ വക്കിലാണ്.
വിദേശീയമായ മത്സ്യജാതികളുടെ കൃത്രിമമായ നിക്ഷേപമാണ് ഇവയുടെ വംശനാശത്തിനെ ത്വരിതപ്പെടുത്തുന്നത്.
കടുരി മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Katuri_Medical_College
മെഡിക്കൽ സയൻസസിൽ ബിരുദാനന്തര ബിരുദവും (മാസ്റ്റേഴ്സ് - എംഡി/എംഎസ്), ബിരുദ (ബാച്ചിലേഴ്സ് - എംബിബിഎസ്) കോഴ്സുകളും വാഗ്ദാനം ചെയ്യുന്ന ഇന്ത്യയിലെ ഗുണ്ടൂരിലെ സ്വകാര്യ മെഡിക്കൽ കോളേജുകളിലൊന്നാണ് കടുരി മെഡിക്കൽ കോളേജ് ഹോസ്പിറ്റൽ l. ഇത് NH-5- ൽ, ചിലക്കലൂരിപ്പേട്ടയിലേക്ക്, ഗുണ്ടൂരിന്റെ തെക്ക്-പടിഞ്ഞാറ് സബർബൻ പ്രദേശത്ത്, ഗുണ്ടൂർ സിറ്റിയിൽ നിന്ന് ഏകദേശം 15 കിമീ മാറി സ്ഥിതിചെയ്യുന്നു.
വിജയവാഡയിലെ എൻ‌ടി‌ആർ യൂണിവേഴ്‌സിറ്റി ഓഫ് ഹെൽത്ത് സയൻസസുമായി ഇത് അഫിലിയേറ്റ് ചെയ്‌തിരിക്കുന്നു, ഇന്റർനാഷണൽ മെഡിക്കൽ ആൻഡ് ടെക്‌നോളജിക്കൽ യൂണിവേഴ്‌സിറ്റിയുമായി കൊളാബറേഷൻ ഉണ്ട്.
സേവനങ്ങൾക്ക് കീഴിലുള്ള വകുപ്പുകൾ
ആശുപത്രി (ക്ലിനിക്കൽ): ജനറൽ മെഡിസിൻ റസ്‌പിരേറ്ററി മെഡിസിൻ സൈക്യാട്രി ഡെർമറ്റോളജി ജനറൽ സർജറി ന്യൂറോ സർജറി ഓർത്തോപീഡിക്സ് ഫിസിയോതെറാപ്പി റേഡിയോളജി ഓങ്കോളജി അനസ്തേഷ്യ പീഡിയാട്രിക്സ് OB G ഇഎൻടി ഒഫ്താൽമോളജി ദന്തചികിത്സ
കോളേജ് (നോൺ ക്ലിനിക്കൽ പാരാ ക്ലിനിക്കൽ): അനാട്ടമി ശരീരശാസ്ത്രം ബയോകെമിസ്ട്രി ഫാർമക്കോളജി മൈക്രോബയോളജി പതോളജി ഫോറൻസിക് മെഡിസിൻ കമ്മ്യൂണിറ്റി മെഡിസിൻ അവലംബം ↑ ↑ പുറം കണ്ണികൾ കെഎംസി വെബ്സൈറ്റ്
കടുവ പർവുല ഇംഗ്ലീഷ് വിലാസം https://ml.wikipedia.org/wiki/Kadua_parvula
റോക്ക്ഫേസ് സ്റ്റാർ-വയലറ്റ് എന്ന പൊതുനാമത്തിൽ അറിയപ്പെടുന്ന കോഫി കുടുംബത്തിലെ അപൂർവ ഇനം പൂച്ചെടിയാണ് കടുവ പർവുല (മുമ്പ് ഹെഡിയോട്ടിസ് പർവുല ).
ഹവായിയിലെ തദ്ദേശവാസിയായ ഇവ ഒഹാഹു ദ്വീപിലെ വിയാനി പർവതനിരകളിൽ നിന്ന് മാത്രമേ അറിയപ്പെടുന്നുള്ളൂ.
അമേരിക്കൻ ഐക്യനാടുകളിലെ വംശനാശഭീഷണി നേരിടുന്ന സസ്യങ്ങളുടെ  പട്ടികയിൽ ഇതിനെ ഉൾപ്പെടുത്തിയിരിക്കുന്നു.
10 മുതൽ 40 സെന്റീമീറ്റർ വരെ നീളമുള്ള ശാഖകൾ നിവർന്നുനിൽക്കുന്നതോ പടരുന്നതോ ആയ ഒരു കുറ്റിച്ചെടിയാണ്.
കുന്തം ആകൃതിയിലുള്ള അല്ലെങ്കിൽ കൂർത്ത അണ്ഡാകൃതിയിലുള്ള ഇലകൾ ശാഖകളിൽ ഇടതൂർന്ന അകലത്തിലാണ് ചിലപ്പോൾ ഒന്നിടവിട്ടും കാണപ്പെടുന്നു.
ഇലകൾ ഓരോന്നിനും 4 സെന്റീമീറ്റർ വരെ നീളവും 3 വീതിയും രോമാവൃതവും ആണ്.
പുഷ്പങ്ങൾ ബൈസെക്ഷ്വൽ അല്ലെങ്കിൽ മാംസളമായ വെളുത്ത ഭാഗങ്ങളുള്ള പെൺപൂക്കൾ ആകാം, ചിലപ്പോൾ അഗ്രങ്ങളിൽ പിങ്ക് നിറമായിരിക്കും.
വിയാനി പർവതനിരകളിലെ ഈർപ്പമുള്ള പ്രദേശങ്ങളിൽ പാറക്കൂട്ടങ്ങളിലും തിട്ടകളിലും സസ്യങ്ങൾ വളരുന്നു.
അറിയപ്പെടുന്ന രണ്ട് ഇനം മാത്രമേ നിലവിലുള്ളൂ.
ഒന്ന് മാക്വ മിലിട്ടറി റിസർവേഷനിലാണ് സ്ഥിതിചെയ്യുന്നത്, മറ്റൊന്ന് ഹാലോനയിലാണ്.
ഇവയിൽ കുറഞ്ഞത് 263 സസ്യങ്ങളെങ്കിലും അങ്ങിങ്ങായി കാണപ്പെടുന്നു.
കാട്ടുപന്നി , ആട് , എന്നിവമൂലവും അഗെരാറ്റിന റിപ്പാരിയ , എറിഗെറോൺ കാർവിൻസ്കിയാനസ് , സിൽവർ ഓക്ക് , മെലിനിസ് മിനുറ്റിഫ്ലോറ , റൂബസ് ആർഗുട്ടസ് , ഷിനസ് ടെറെബിന്തിഫോളിയ തുടങ്ങിയ നാടൻ സസ്യങ്ങളുടെ കടന്നുകയറ്റം മൂലം ആവാസവ്യവസ്ഥയുടെ തകർച്ചയും നാശവും ഈ സസ്യയിനത്തിന്റെ ഭീഷണികളിൽ ഉൾപ്പെടുന്നു.
അവലംബം External links USDA Plants Profile കടുവ പർവുല in the Germplasm Resources Information Network (GRIN) , US Department of Agriculture Agricultural Research Service.
കടുവാ സംരക്ഷണ പദ്ധതി ഇംഗ്ലീഷ് വിലാസം https://ml.wikipedia.org/wiki/Project_Tiger
കടുവകളെ വംശനാശത്തിൽ നിന്നും സംരക്ഷിക്കുന്നതിനായി 1973 ആരംഭിച്ച പദ്ധതിയാണ് കടുവാ സംരക്ഷണ പദ്ധതി ( ഇംഗ്ലീഷ് : Project Tiger, മറാഠി : व्याघ्रप्रकल्प).
ഉത്തരാഖണ്ഡിലെ ജിം കോർബെറ്റ് ദേശീയോദ്യാനത്തിൽ ഏപ്രിൽ ഒന്നിനാണ് പദ്ധതി ആരംഭിച്ചത്.
നിലവിൽ 28 സംസ്ഥാനങ്ങളിലായി 17 കടുവാ സംരക്ഷണ കേന്ദ്രങ്ങളുണ്ട് (Tiger Reserves).
രാജ്യത്തെ കടുവാ സംരക്ഷണ കേന്ദ്രങ്ങളുടെയെല്ലാം കൂടി വിസ്തീർണ്ണം 37,761ചതുരശ്ര കിലോമീറ്റർ വരും.
ആന്ധ്രാപ്രദേശിലെ നാഗാർജ്ജുൻ സാഗർ ടൈഗർ റിസർവാണ് ഇന്ത്യയിലെ ഏറ്റവും വലിയ കടുവാ സംരക്ഷണ കേന്ദ്രം.
ഏറ്റവും ചെറുത് മഹാരാഷ്ട്രയിലെ പെഞ്ചും ആണ്.
മാതൃഭൂമി ഇയർബുക്ക് പ്ലസ് 2010, പേജ് നം: 320
Pench Tiger Reserve is in Madhya Pradesh.
ബാഹ്യകണ്ണികൾ
കടുവാ സംരക്ഷണ പദ്ധതിയുടെ ഔദ്യോഗിക വെബ്‌സൈറ്റ്
കടുവത്തുമ്പികൾ ഇംഗ്ലീഷ് വിലാസം https://ml.wikipedia.org/wiki/Gomphidae
കല്ലൻതുമ്പികളിൽപ്പെടുന്ന ഒരു കുടുംബമാണ് കടുവത്തുമ്പികൾ (Gomphidae) .
90 ഓളം ജനുസുകളിലായി ഏതാണ്ട് 900 സ്പീഷിസുകൾ ഈ കുടുംബത്തിലുണ്ട്.
വാലിന്റെ അറ്റം ഒരുണ്ട ഒരു വടിയെ ഓർമ്മിപ്പിക്കുന്നതിനാൽ ഇവയെ പൊതുവേ ക്ലബ്‌റ്റെയിൽസ് എന്നു വിളിക്കുന്നു.
പെൺതുമ്പികളിൽ ഇതത്ര വ്യത്യസ്തമായി കാണാനാവില്ല, ചില സ്പീഷിസുകളിൽ തീരെ കാണാനുമില്ല.
ചെറിയ, വേറിട്ടുനിൽക്കുന്ന കൂട്ടക്കണ്ണുകൾ .
മറ്റു പല വിഭാഗങ്ങളിലെ തുമ്പികൾക്ക് ഉള്ളതുപോലെ തിളങ്ങുന്ന ലോഹനിറങ്ങൾ ഇവയ്ക്ക് ഇല്ല.
പ്രായപൂർത്തിയായവയ്ക്ക് 40 മുതൽ 70 വരെ മില്ലീമീറ്റർ നീളമുണ്ടാവും.
ചെറുദൂരങ്ങളിൽ വൻവേഗതയോടെ പറക്കുന്നവയാണ് ഇവ.
പറക്കുന്ന പ്രാണികളെ പിടിക്കാനായി വിശ്രമിച്ചുകാത്തിരിക്കുകയാണ് ചെയ്യാറ്.
നിലത്തുവിശ്രമിക്കുകയോ വയർ തൂക്കിയിട്ട് ഇലകളിൽ ഇരിക്കുകയോ ചെയ്യും, വലിയ സ്പീഷിസുകൾ വയർ തൂക്കിയിട്ട് കിടക്കുകയോ ഇലകളിൽ വിശ്രമിക്കുകയോ ചെയ്യും.
മിക്ക കടുവത്തുമ്പികളും അരുവികളിലും നദികളിലും തടാകങ്ങളിലുമാണ് ഇരതേടുന്നത്.
ചിത്രശാല Gomphidae wing structure: Note the similar-sized triangles of the front and hind wings and the widely separate eyes.
Pair of yellow-striped hunters mating Common clubtail, Ictinogomphus rapax Gomphus vulgatissimus, showing the "clubbed" abdomen characteristic of the family The common clubtail Gomphus vulgatissimus head with widely separated eyes Paragomphus lineatus, male Paragomphus lineatus, female ജനുസുകൾ Acrogomphus Agriogomphus Amphigomphus Anisogomphus Anomalophlebia Anormogomphus Antipodogomphus Aphylla Archaeogomphus Armagomphus Arigomphus Asiagomphus Austrogomphus Brasiliogomphus Burmagomphus Cacoides Ceratogomphus Cinitogomphus Cornigomphus Cyanogomphus Cyclogomphus Davidioides Davidius Desmogomphus Diaphlebia Diastatomma Dromogomphus Dubitogomphus Ebegomphus Eogomphus Erpetogomphus Fukienogomphus Gastrogomphus Gomphidia Gomphidictinus Gomphoides Gomphus Hagenius Heliogomphus Hemigomphus Ictinogomphus Idiogomphoides Isomma Labrogomphus Lamelligomphus Lanthus Leptogomphus Lestinogomphus Lindenia Macrogomphus Malgassogomphus Megalogomphus Melanocacus Melligomphus Merogomphus Microgomphus Mitragomphus Neogomphus Nepogomphoides Nepogomphus Neurogomphus Nihonogomphus Notogomphus Nychogomphus Octogomphus Odontogomphus Onychogomphus Ophiogomphus Orientogomphus Paragomphus Perigomphus Perissogomphus Peruviogomphus Phaenandrogomphus Phyllocycla Phyllogomphoides Phyllogomphus Platygomphus Praeviogomphus Progomphus Scalmogomphus Shaogomphus Sieboldius Sinictinogomphus Sinogomphus Stylogomphus Stylurus Tibiagomphus Tragogomphus Trigomphus Zonophora കേരളത്തിൽ കാണുന്ന കടുവാതുമ്പികൾ
പതിനേഴ് ജീനസുകളിലായി 20  സ്പീഷീസുകളാണ് ഈ കുടുംബത്തിലെ അംഗങ്ങളായി കേരളത്തിൽ കണ്ടെത്തിയിട്ടുള്ളത് .
Acrogomphus fraseri ( പൊക്കൻ കടുവ ) Burmagomphus laidlawi ( ചതുരവാലൻ കടുവ ) Burmagomphus pyramidalis ( പുള്ളി ചതുരവാലൻ കടുവ ) Cyclogomphus flavoannulatus ( മഞ്ഞ വിശറിവാലൻ കടുവ ) Cyclogomphus heterostylus ( വിശറിവാലൻ കടുവ ) Davidioides martini ( സൈരന്ധ്രിക്കടുവ ) Gomphidia kodaguensis ( പുഴക്കടുവ ) Heliogomphus promelas ( കൊമ്പൻ ക‌‌‌ടുവ ) Ictinogomphus rapax ( നാട്ടുകടുവ ) Lamelligomphus nilgiriensis ( നീലഗിരി നഖവാലൻ ) Macrogomphus wynaadicus ( വയനാടൻ കടുവ ) Megalogomphus hannyngtoni ( പെരുവാലൻ കടുവ ) Megalogomphus superbus ( ചോര പെരുവാലൻ കടുവ ) Melligomphus acinaces ( കുറു നഖവാലൻ ) Merogomphus longistigma ( പുള്ളിവാലൻ ചോലക്കടുവ ) Merogomphus tamaracherriensis ( മലബാർ പുള്ളിവാലൻ ചോലക്കടുവ ) Microgomphus souteri ( കടുവാച്ചിന്നൻ ) Nychogomphus striatus ( വരയൻ നഖവാലൻ ) Onychogomphus malabarensis ( വടക്കൻ നഖവാലൻ ) Paragomphus lineatus ( ചൂണ്ടവാലൻ കടുവ ) അവലംബം പുറത്തേക്കുള്ള കണ്ണികൾ Media related to Gomphidae at Wikimedia Commons Gomphidae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കടുവക്കുഴി
തിരുവനന്തപുരം ജില്ലയിലെ നെടുമങ്ങാട്‌ താലുക്കിൽ വെമ്പായം ഗ്രാമപഞ്ചായത്തിലെ ഒരു ഗ്രാമമാണ്‌ കടുവാക്കുഴി.
റബ്ബർ ആണ് പ്രധാന കൃഷി.
കുന്നുകളാൽ ചുറ്റപെട്ട ഒരു പ്രദേശമാണിത് .
വെമ്പായം , പോത്തെൻകോട് തുടങ്ങിയവയാണ് സമീപ ടൌണുകൾ.
8°37′0″N 76°55′30″E ﻿ / ﻿ 8.61667°N 76.92500°E ﻿ / 8.61667; 76.92500
ആഗ്നേയഗ്രന്ഥീ ശില ഇംഗ്ലീഷ് വിലാസം https://ml.wikipedia.org/wiki/Pancreatic_stone
മനുഷ്യനെ ബാധിക്കുന്ന രോഗങ്ങളിലൊന്നാണ് ആഗ്നേയഗ്രന്ഥി ശില (Pancreatic stones).
ഭൂമദ്ധ്യരേഖക്കടുത്ത രാജ്യങ്ങളിൽ അധികമായി കണ്ടുവരുന്ന ഈ രോഗം ഇന്ത്യയിൽ ഏറ്റവും അധികം റിപ്പോർട്ടുചെയ്യപെട്ടിരിക്കുന്നതു കേരളത്തിൽ നിന്നാണ്‌.
ഇതിന്റെ കാരണം ഇതുവരെ കണ്ടുപിടിക്കപെട്ടിട്ടില്ല എങ്കിലും കൊഴുപ്പു കുറഞ്ഞ ആഹാരപദാർഥങ്ങൾ കഴിക്കുന്നവരുടെ ഇടയിലാണ്‌ ഈ രോഗം കൂടുതലായി കണ്ടുവരുന്നത്‌.
ഡയബെറ്റീസ്‌, പുക്കിളിനു നാലിഞ്ചുമികളിലായി അതിയായ വേദന, ഛർദ്ദി, തളർച്ച എന്നിവയാണ്‌ റിപ്പോർട്ട്‌ ചെയ്യപെട്ടിട്ടുള്ള രോഗലക്ഷണങ്ങൾ.
അൾട്രാസൗണ്ട്‌ സ്കാനിംഗാണ്‌ രോഗനിർണ്ണയത്തിന്‌ കൂടുതൽ സഹായകം.
രോഗം കണ്ടുപിടിക്കപെട്ടാൽ സർജറി നടത്തി കല്ലുകൾ എടുത്തുകളയുകയാണ്‌ പതിവ്‌.
http://www.rssdi.org/1986_march/review.pdf Archived 2007-02-02 at the Wayback Machine .
ആഗ്നേയശില ഇംഗ്ലീഷ് വിലാസം https://ml.wikipedia.org/wiki/Igneous_rock ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ശിലകളുടെ മൂന്ന് തരങ്ങളിലൊന്നാണ്‌ ആഗ്നേയ ശില (igneous rock).
മാഗ്മ തണുത്തുറഞ്ഞാണ് ഇവ രൂപം കൊള്ളുന്നത്.
ക്രിസ്റ്റലീകരണം വഴിയോ അല്ലാതെയോ ഭൗമോപരിതലത്തിലോ അതിനു താഴെയോ ഇവ രൂപപ്പെടാം.
ഭൂമിയുടെ പുറമ്പാളിയിലോ മാന്റിലിലോ ഉള്ള പാറകൾ ഭാഗികമായി ഉരുകിയാണ് മാഗ്മ ഉണ്ടാകുന്നത്.
സാധാരണയായി മൂന്ന് കാരണങ്ങളാലാണ് മാഗ്മ ഉണ്ടാകുന്നത്: താപനിലയിലെ വർദ്ധനവ്, മർദ്ദത്തിന്റെ കുറയൽ, ഘടനയിലെ വ്യതിയാനം.
700-ലേറെ തരം ആഗ്നേയശിലകളുണ്ട്.
ഇവയിൽ മിക്കതും ഭൂമിയുടെ ഉപരിതലത്തിന്‌ താഴെയാണ്‌.
ഘടനയും എങ്ങനെ രൂപപ്പെട്ടുവെന്നതനുസരിച്ചും ഇവ വ്യത്യസ്ത സ്വഭാവസവിശേഷതകൾ കാണിക്കുന്നു.
ആഗ്നേയ ശിലകളെ പ്രധാനമായും ആന്തരാഗ്നേയ ശിലകൾ( [Intrusive Igneous Rocks ]),ബാഹ്യാഗ്നേയശികൾ(Extrusive Igneous Rocks)എന്നിങ്ങനെ രണ്ടായി തരംതിരിക്കാം.
ആന്തരാഗ്നേയ ശിലകൾ
ഡയോറൈറ്റ് , ഗ്രാനൈറ്റ് , ഗാബ്രോ എന്നിവ ഉദാഹരണങ്ങളാണ്‌.
ഭൂമിയുടെ ഉപരിതലത്തിൽ നിന്ന് ആഴത്തിൽ മാഗ്്മ തണുത്തുറഞ്ഞുണ്ടാകുന്ന എല്ലാത്തരം ആന്തരാഗ്നേയശിലഖകളെയും പൊതുവെ പ്ലൂട്ടോണുകൾ ( ])എന്നാണ് അറിയപ്പെടുന്നത്.
ബാഹ്യാഗ്നേയശിലകൾ
അഗ്നിപർവതങ്ങളിലൂടെയും ഭൂവൽക്കത്തിലെ വിള്ളലുകളിലൂടെയും ഭൂമിയുടെ ഉപരിതലത്തിൽ എത്തിച്ചേരുന്ന ലാവ തണുത്തുറഞ്ഞ് രൂപപ്പെടുന്നതാണ് ബാഹ്യാഗ്നേയശിലകൾ.
ബസാൾട്ട് , റയോലൈറ്റ് , ആന്റിസൈറ്റ് എന്നിവ ഉദാഹരണങ്ങളാണ്‌.
കേരളപാഠാവലി സാമൂഹ്യശാസ്ത്രം-II.
സ്റ്റാൻഡേർഡ് IX .
കേരളസർക്കാർ വിദ്യാഭ്യാസ വകുപ്പ് പാഠപുസ്തകം.
പുറംകണ്ണി
ആഗ്നേയശില([ ])
ആഗ്നേയഗ്രന്ഥി ഇംഗ്ലീഷ് വിലാസം https://ml.wikipedia.org/wiki/Pancreas പാൻക്രിയാസ് ആഗ്നേയഗ്രന്ഥിയുടെ ചിത്രം 1: ആഗ്നേയഗ്രന്ഥീശീർഷം 2: Uncinate process of pancreas 3: Pancreatic notch 4: Body of pancreas 5: Anterior surface of pancreas 6: Inferior surface of pancreas 7: Superior margin of pancreas 8: Anterior margin of pancreas 9: Inferior margin of pancreas 10: Omental tuber 11: Tail of pancreas 12: ആന്ത്രമൂലം ഗ്രെയുടെ subject #251 1199 ശുദ്ധരക്തധമനി inferior pancreaticoduodenal artery , superior pancreaticoduodenal artery , splenic artery ധമനി pancreaticoduodenal veins , pancreatic veins നാഡി pancreatic plexus , celiac ganglia , vagus ഭ്രൂണശാസ്ത്രം pancreatic buds കണ്ണികൾ Pancreas Pancreas
അന്തഃസ്രാവി ഗ്രന്ഥിയായും ദഹനഗ്രന്ഥിയായും പ്രവർത്തിക്കുന്ന അവയവമാണ് ആഗ്നേയഗ്രന്ഥി അഥവാ പാൻക്രിയാസ് .
അന്തഃസ്രാവിയായി പ്രവർത്തിക്കുന്ന ഭാഗം ഇൻസുലിൻ , ഗ്ലൂക്കഗോൺ , സൊമാറ്റോസ്റ്റാറ്റിൻ, പാൻക്രിയാറ്റിക് പോളിപെപ്റ്റൈഡ്, അമൈലിൻ എന്നിവ ഉത്പാദിപ്പിക്കുന്നു.
ദഹനഗ്രന്ഥിയായി പ്രവർത്തിക്കുന്ന ഭാഗം ആഗ്നേയരസം അഥവാ പാൻക്രിയാറ്റിക് ജ്യൂസിനെ ഉത്പാദിപ്പിക്കുന്നു.
നാലുമുതൽ ആറുവരെ ഇഞ്ചുനീളവും(15 സെന്റീ മീറ്റർ)2.5 സെ.
വീതിയും 85 ഗ്രാം ഭാരവുമുള്ള ഗ്രന്ഥിയാണിത്.
ഗ്രന്ഥിയുടെ വലത്തേയറ്റത്തെ വലിപ്പക്കൂടുതലുള്ള ഭാഗം ശിരസ്സ് (Caput pancreatis) ആയി കണക്കാക്കപ്പെടുന്നു.
തുടർന്ന് ഇടതുവശത്തേയ്ക്ക് നീണ്ടിരിക്കുന്ന ഭാഗമാണ് ബോഡി അഥവാ ശരീരം (Corpus pancreatis).
ഇടത്തേയറ്റത്ത് പ്ലീഹയോട് ചേർന്ന് ഫ്രെനിക്കോലൈനൽ ഇടം വരെ വലിപ്പം കുറഞ്ഞവസാനിക്കുന്ന ഭാഗം വാലറ്റമായി (Cauda pancreatis) പരിഗണിക്കപ്പെടുന്നു.
ശിരസ്സിനുമുകളിലൂടെ പൊതിഞ്ഞകണക്കെ പക്വാശയഭാഗമുണ്ട് .
ഇവ ഉദരാശയത്തിൽ എപ്പിഗാസ്ട്രിയത്തിൽ കുറുകെ ചരിഞ്ഞ് പക്വാശയത്തിന്റെ ഉൾവളവിൽ നിന്ന് ആരംഭിച്ച് ഉദരാശയത്തിന്റെ ഹൈപ്പോകോൺട്രിയാക് ഭാഗം വരെ ചെന്നെത്തുന്നു.
ട്രാൻസ്‌പൈലോറിക് തലത്തിന് സമാനമായാണ് ആഗ്നേയഗ്രന്ഥിയുടെ സ്ഥാനവും.
ഘടനയിൽ പാൻക്രിയാസിന് ഉമിനീർ ഗ്രന്ഥികളോടാണ് സാദൃശ്യം.
എന്നാൽ ഇവയെക്കാൾ മൃദുവും അയഞ്ഞതുമായ കോശനിരകളാലാണ് ആഗ്നേയഗ്രന്ഥി നിർമ്മിച്ചിരിക്കുന്നത്.
ബാഹ്യതലത്തിൽ ഏരിയോലാർ കലകൾ കൊണ്ട് ഇതിനെ പൊതിഞ്ഞിരിക്കുന്നു.
ആഗ്നേയഗ്രന്ഥിയിൽ നിറയെ സഞ്ചികണക്കെ ലോബ്യൂളുകൾ കാണപ്പെടുന്നു.
ഇവയോരോന്നും ഉള്ളിലുള്ള നാളികളുടെ അഗ്രഭാഗങ്ങളാണ്.
നാളികൾ വന്നവസാനിക്കുന്ന വായുഅറകൾക്ക് സമാനമായ ഭാഗങ്ങളാണ് ആൽവിയോളുകൾ.
ഇവ നിറയെ സ്രവണശേഷിയുള്ള കോശങ്ങളുണ്ട്.
കോളങ്ങൾ കണക്കെ കാണപ്പെടുന്ന സ്രവണകോശങ്ങൾക്ക് നിയതമായ ഒരു ബാഹ്യഭാഗവും ഉള്ളിൽ ഒരു ഗ്രാന്യുലാർ ഭാഗവുമുണ്ട്.
ആൽവിയോളുകൾക്ക് ഇടയിലായി കാണപ്പെടുന്ന സംയോജകകലയിൽ ഉൾക്കൊണ്ടിരിക്കുന്ന കോശങ്ങളുടെ കൂട്ടമാണ് ഇന്റർ ആൽവിയോളാർ ഐലറ്റ് കോശങ്ങൾ അഥവാ ഐലറ്റ്സ് ഓഫ് ലാംഗർഹാൻസ് .
1869 ൽ ജർമ്മൻ ശാസ്ത്രകാരനായ പോൾ ലാംഗർഹാൻസ് ആണ് ഇത് കണ്ടെത്തിയത്.
ഗ്രന്ഥിയിലെമ്പാടും 0.2മി.
മീറ്റർ വീതം വ്യാസമുള്ള ഒരുലക്ഷത്തോളം ഐലറ്റുകളുണ്ട്.
ഗ്രന്ഥിയുടെ ആകെ ഭാരത്തിന്റെ 2 ശതമാനത്തോളം എലറ്റ്സ് ഓഫ് ലാംഗർഹാൻസാണ്.
ആഗ്നേയഗ്രന്ഥിയുടെ അന്തഃസ്രാവി ഭാഗമായി ഇവ പ്രവർത്തിക്കുന്നു.
ബഹുഭുജാകൃതിയിലുള്ള ഈ കോശങ്ങളുടെ സമൂഹത്തിലേയ്ക്ക് നിരവധി രക്തലോമികകൾ വന്നസാനിക്കുന്നു.
കേവലം രണ്ടുശതമാനം മാത്രം വരുന്ന ഐലറ്റ്സിലേയ്ക്കാണ് 10 മുതൽ 15 ശതമാനം വരെ ആഗ്നേയഗ്രന്ഥിയിലേയ്ക്കുള്ള രക്തപ്രവാഹമെത്തുന്നത്.
എലികളിൽ ഈ കോശസമൂഹങ്ങളിൽ അഞ്ചുതരത്തിലുള്ള കോശങ്ങളുണ്ട് .
* ആൽഫാ കോശങ്ങൾ: മൊത്തം ഐലറ്റ് കോശങ്ങളുടെ 15 മുതൽ 20 ശതമാനം ഇവയാണ്.
ഗ്ലൂക്കഗോണിനെ ഉത്പാദിപ്പിക്കുന്നു.
* ബീറ്റാ കോശങ്ങൾ: മൊത്തം ഐലറ്റ് കോശങ്ങളുടെ 65 മുതൽ 80 ശതമാനം ഇവയാണ്.
ഇൻസുലിനെയും അമൈലിനേയും ഉത്പാദിപ്പിക്കുന്നു.
* ഡെൽറ്റാ കോശങ്ങൾ: 3–10%, സൊമാറ്റോസ്റ്റാറ്റിനെ ഉത്പാദിപ്പിക്കുന്നു.
* PP കോശങ്ങൾ അഥവാ F കോശങ്ങൾ:  3–5%, പാൻക്രിയാറ്റിക് പോളിപെപ്റ്റൈഡിനെ ഉത്പാദിപ്പിക്കുന്നു.
* എപ്സിലോൺ കോശങ്ങൾ: 1%, ഘ്രെലിനെ ഉത്പാദിപ്പിക്കുന്നു.
ആൽഫാ കോശങ്ങൾ
മനുഷ്യരിൽ ഐലറ്റ്സ് കോശസമൂഹത്തിന്റെ 33 മുതൽ 46 ശതമാനം വരെ വരുന്ന കോശങ്ങളാണ് ആൽഫാ കോശങ്ങൾ (α-cell).
പെപ്റ്റൈഡ് ഹോർമോണായ ഗ്ലൂക്കഗോണിനെ ഉത്പാദിപ്പിക്കുന്നു.
രക്തത്തിലെ ഗ്ലൂക്കോസ് നില ഉയർത്തുകയാണിതിന്റെ ധർമ്മം.
കരളിലെ ഹെപ്പാറ്റോസൈറ്റ് കോശങ്ങളുടെ പുറത്തും വൃക്കയിലെ കോശങ്ങളുടെ പുറത്തും കാണപ്പെടുന്ന ചില ഗ്രാഹികളോട് (റിസപ്റ്റർ)ഇവ കൂടിച്ചേരുന്നു.
ഗ്ലൈക്കൊജൻ ഫോസ്ഫോറിലേയ്സ് എന്ന രാസാഗ്നിയെ ഇത് ഉദ്ദീപിപ്പിക്കുന്നു.
കോശങ്ങളിൽ ഇത് ഗ്ലൈക്കൊജനെ ഗ്ലൂക്കോസ് ആക്കുന്നതിന് കാരണമാകുന്നു.
(ഗ്ലൈക്കോജനോലിസിസ്) ബീറ്റാ കോശങ്ങൾ
മനുഷ്യരിൽ ഐലറ്റ്സ് കോശസമൂഹത്തിന്റെ 65 മുതൽ 80 ശതമാനം വരെ വരുന്ന കോശങ്ങളാണ് ആൽഫാ കോശങ്ങൾ (beta-cells, β-cells).
ഇവ ഉത്പാദിപ്പിക്കുന്ന പ്രധാന സ്രവങ്ങളാണ് ഇൻസുലിൻ , സി-പെപ്റ്റൈഡ്, അമൈലിൻ എന്നിവ.
ഇൻസുലിൻ
1922ൽ ബാന്റിങ്ങും ബെസ്റ്റുമാണ് ഇൻസുലിനെ ആഗ്നേയഗ്രന്ഥിയിൽ നിന്നും വേർതിരിച്ചെടുക്കുന്നത്.
രക്തത്തിൽ ഗ്ലൂക്കോസ് അധികമാകുമ്പോൾ കോശങ്ങളിലേയ്ക്ക് കടത്തിവിട്ടും കോശങ്ങളുടെ താര്യത കൂട്ടിയും കരളിൽ ഗ്ലൈക്കോജനായി സംഭരിച്ചും ഇൻസുലിൻ ഗ്ലൂക്കോസിന്റെ അളവിനെ കുറയ്ക്കുന്നു.
ബീറ്റാ കോശങ്ങളിലെ പരുക്കൻ അന്തർദ്രവ്യജാലിക(റഫ് എൻഡോപ്ലാസ്മിക് റട്ടിക്കുലം)യിലെ റൈബോസോമുകളിൽ പ്രീ പ്രോ ഇൻസുലിനായാണ് ഇവ ഉത്പാദിപ്പിക്കപ്പെടുന്നത്.
പ്രീപ്രോ ഇൻസുലിനിലുള്ള 23 അമിനോഅമ്ളശ്രേണിയുൾക്കൊള്ളുന്ന ലെഡർ ശ്രേണിയെ(leader sequence)അന്തർദ്രവ്യജാലികയിൽ വച്ചുതന്നെ ഒഴിവാക്കുമ്പോൾ അത്  പ്രോ ഇൻസുലിനാകുന്നു.
ഇത് ഗോൾഗി വസ്തുക്കളിലേയ്ക്ക് സംവഹനം ചെയ്യപ്പെടുന്നു.
ഡൈസൾഫൈഡ് രാസബന്ധനങ്ങളാൽ ചേർന്നുകാണപ്പെടുന്ന ഈ ശൃംഖലയിൽ A ചെയിൻ, B ചെയിൻ, 31 അമിനോഅമ്ളശ്രേണിയുള്ള സി-പെപ്റ്റൈഡ് എന്നിവ കാണപ്പെടുന്നു.
സി-പെപ്റ്റൈഡിനെ ഒഴിവാക്കിക്കഴിഞ്ഞ് ഇത് ആക്ടീവ് ഇൻസുലിനാകുന്നു.
രണ്ട് ഡൈസൾഫൈഡ് ബന്ധങ്ങളുള്ള, 21 ഉം 30ഉം അമിനോഅമ്ലങ്ങളുള്ള രണ്ട് പോളിപെപ്റ്റൈഡ് ശൃ​ഖലയാണ് ഇൻസുലിനിലുള്ളത്.
പിന്നീട് ഇവ സ്രവണശേഷിയുള്ള ഗ്രാന്യൂളുകളായ സഞ്ചികളിലേയ്ക്ക് നിറയ്ക്കപ്പെട്ട് കോശസ്തരത്തിനടുത്തേയ്ക്കെത്തുന്നു.
ഈ ഗ്രാന്യൂളുകളിൽ നിന്നും പിന്നീട് ഇൻസുലിനായും സി-പെപ്റ്റൈഡായും ഇവ പുറത്തുവരുന്നു.
ഇൻസുലിന്റെ പ്രധാന പ്രവർത്തന സ്ഥാനങ്ങൾ കരളും ആഡിപ്പോസ് കലകളും പേശികളുമാണ്.
സി-പെപ്റ്റൈഡ്
ഇൻസുലിൻ ഉപാപചയത്തിന്റെ ഉപോൽപ്പന്നമാണിത്.
രക്തക്കുഴലുകളുടെ ശൈഥില്യത്തെ തടഞ്ഞ് ന്യൂറോപ്പതി എന്ന നാഡീവൈകല്യത്തെ ഇത് ഒഴിവാക്കുന്നു.
അമൈലിൻ
ഐലറ്റ് അമൈലോയിഡ് പോളിപെപ്റ്റൈഡ് (IAPP) ഇൻസുലിന് തുല്യമായി പ്രവർത്തിക്കുന്നു.
ആഗ്നേയരസം ജൈവിക പദാർത്ഥങ്ങൾ അജൈവിക പദാർത്ഥങ്ങൾ മാംസ്യദഹനരാസാഗ്നികൾ കൊഴുപ്പുലയിപ്പിക്കുന്ന രാസാഗ്നികൾ ധാന്യകദഹനരാസാഗ്നികൾ ആഗ്നേയരസസ്രവിക്കൽ പ്രക്രിയയും നിയന്ത്രണവും നാഡീ നിയന്ത്രണം ഹോർമോൺ വഴിയുള്ള നിയന്ത്രണം ഹ്മോർമോൺ ധർമങ്ങൾ ആഗ്നേയഗ്രന്ഥിയെ ബാധിക്കാവുന്ന രോഗങ്ങൾ
ആഗ്നേയഗ്രന്ഥിയിൽ ദഹനരസങ്ങൾ കുറഞ്ഞ തോതിൽ ശേഘരിക്കപ്പെടുന്നതിനാൽ ഇതിനേൽക്കുന്ന പരിക്കുകൾ വളരെ പെട്ടെന്നുതന്നെ വൈദ്യസഹായം വേണ്ടിവരുന്നതരത്തിൽ ഗുരുതരസ്വഭാവമുള്ളതാണ്.
ദഹനരസങ്ങൾ പുറത്തുവന്നാൽ ആഗ്നേയഗ്രന്ഥിയെത്തെന്നെയും മറ്റവയവങ്ങളെയും ഭാഗികമായി ദഹിപ്പിക്കാനും സാദ്ധ്യതയുണ്ട്.
ഗ്രന്ഥിയുടെ വീക്കത്തിനെ പാൻക്രിയാറ്റൈറ്റിസ് (Pancreatitis) എന്നാണ് പറയുക.
ആഗ്നേയഗ്രന്ഥിയിലെ നാളികളിൽ സമ്മർദ്ദം കൂടുന്നതിനാൽ ദഹനരസം പുറത്തു വരുന്നതാണ് വീക്കത്തിന് കാരണം.
മദ്യപാനവും പിത്താശയത്തിലെ കല്ലുകൾ മൂലം ആഗ്നേയരസം പ്രവഹിക്കുന്ന നാളി അടയുന്നതുമാണ് പാൻക്രിയാറ്റൈറ്റിസിന്റെ പ്രധാന കാരണങ്ങൾ.
ആഗ്നേയഗ്രന്ഥിയിൽ അർബുദബാധ വന്നാൽ മരണസാദ്ധ്യത അധികമാണ്.
അന്തഃസ്രാവഗ്രന്ഥിയായി പ്രവർത്തിക്കുന്ന ഭാഗത്തിൽ അർബുദബാധ അപൂർവമായേ ഉണ്ടാകാറുള്ളൂ.
പ്രമേഹത്തിലെ ഒരുതരം (Diabetes mellitus type 1) ശരീരത്തിലെ രോഗപ്രതിരോധസംവിധാനം ആഗ്നേയഗ്രന്ഥിയിലെ അന്തഃസ്രാവഭാഗത്തിനെതിരേ പ്രവർത്തിക്കുന്നതുകൊണ്ടാണുണ്ടാകുന്നത്.
ഇൻസുലിന്റെ ഉത്പാദനം കുറയുകയാണ് രോഗലക്ഷണങ്ങളുടെ കാരണം.
മധുര റൊട്ടി
പാൻക്രിയാസിന്റെ ഒരു അപരനാമമാണു് മധുര റൊട്ടി അഥവാ സ്വീറ്റ് ബ്രെഡ് .
മാംസപാചകകലയിൽ മൃഗങ്ങളുടെ ഭക്ഷ്യയോഗ്യമായ മിക്ക ഗ്രന്ഥികളും ഹൃദയം, കഴുത്ത്, തൈമസ് തുടങ്ങിയ ചില അവയവങ്ങളും അറിയപ്പെടുന്നതു് മധുരറൊട്ടി (Sweet bread) എന്നാണു്.
പക്ഷേ, തൈമസ്സിനും (neck sweetbread) പാൻക്രിയാസിനുമാണു് (heart or belly sweetbread) സ്വീറ്റ് ബ്രെഡ് എന്ന വിളിപ്പേരു് ഏറ്റവും പ്രചാരത്തിൽ വന്നതു്.
പേശീമാംസത്തിന്റേതിൽ നിന്നും വിഭിന്നമായി, മധുരം ചേർന്ന പ്രത്യേക സ്വാദുള്ളതിനാലാണു് ഈ പേരു വന്നതു്.